   Anunț concurs pentru post contractual conform H.G. 1336/2022
A.) Spitalul Orășenesc Huedin, cu sediul în Huedin, strada Spitalului nr. 42, județul Cluj, organizează concurs/examen în conformitate cu prevederile Ordinului (MS) nr.166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist şef în unităţile sanitare publice cu paturi și prevederile art. VII alin. 3 din OUG nr. 156/2024, prevederile art. XXII alin. 2 și 3 din Legea nr. 141/2025, 

1. Nivelul posturilor*: execuţie

2. Denumirea posturilor: medic primar - post vacant, pe perioadă nedeterminată, cu normă întreagă, la structura – Laborator de Analize Medicale   
3. Gradul/Treapta profesional/profesională: primar in specialitatea Medicina de laborator  
4. Scopul principal al postului: efectuarea analizelor medicale recoltate in ambulatoriu si pe sectiile spitalului, in compartimentul microbiologie, imunologie si hematologie. 
5. Numărul de posturi: 1

6. Durata timpului de lucru 7 ore/zi respectiv 35 ore/săptămână
B.)  Documente solicitate candidaţilor pentru întocmirea dosarului de concurs, conform art.8 alin (2) din OMS nr.166/2023:

a) formularul de înscriere la concurs, conform modelului prevăzut pe site;

b) copia de pe diploma de licență și certificatul de medic primar; 
c) copie a certificatului de membru al organizației profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare, ori cele de la art. 39 alin. (1) lit. c) ;

e) acte doveditoare pentru calcularea punctajului prevăzut în anexa nr. 3 la ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european;

i) chitanță taxă înscriere concurs 150 lei.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

Copiile de pe actele prevăzute la  lit. b), c), i) și j), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul“.
Documentul prevăzut la lit.f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise și/sau probei practice. 

Documentele se vor prezenta si in original pentru verificarea si conformitatea acestora. 

Dosarele de concurs se depun la (adresa) sediul spitalului din strada Spitalului nr. 42, Serviciul RUNOS, tel. 0264351815 int. 228, persoana de contact personal RUNOS, email: secretariat@spitalulhuedin.ro   

Termenul de depunere a dosarelor (10 zile lucrătoare de la afişare): 29.09.2026, ora 15, la sediul instituţiei, iar concursul se organizează în maximum 30 de zile lucrătoare de la publicarea anunțului pentru posturile pe perioadă nedeterminată. Afisare anunt pe pagina de internet www.spitalulhuedin.ro 

C.) Condiţiile generale prevăzute de art.3 din Ordinul MS nr.166/2023

Poate ocupa un post vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiţii specifice de participare la concurs:

1. Studii de specialitate**:   Diplomă de medic sau diplomă de licență în medicină





    Certificat de medic primar în specialitatea Medicina de laborator



               Certificat de membru Colegiul Medicilor 




    Aviz anual privind exercitarea profesiei de medic





    Asigurare de raspundere civila 

2. Perfecționări (specializări): programe de educatie medicala continua 
3. Cunoștințe de operare/programare pe calculator (necesitate și nivel): avansat
4. Limbi străine (necesitate și nivel) cunoscute: opțional.

5. Abilități, calități și aptitudini necesare: comunicare eficientă, planificare, organizare, capacitatea de a lucra independent cât și în echipă, capacitatea de asumare a responsabilităților, adaptabilitate, rezistenţă la efort şi stres.

6. Cerințe specifice*** (conform art. 542 alin. (1) si (2) din O.U.G. 57/2019): 


-  persoana să fie aptă din punct de vedere medical pentru exercitarea acestei profesii; se prezintă la serviciu în deplină capacitate de muncă pentru a efectua servicii la parametrii de calitate impuşi. 
-   respectă secretul profesional. Depășirea limitelor de competență se sancționează conform legii.
- Certificat de membru vizat anual, Asigurare de raspundere civila, Aviz de libera practica  
- Vechime necesara in specialitatea studiilor, minim 5 ani 

- Vechimea in munca minim 5 ani 
Concursul constă în urmatoarele etape: 

a) selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin;

b) proba scrisă;

c) proba clinică sau practică, în funcție de specificul postului publicat la concurs;

Se pot prezenta la următoarea etapă numai candidații declarați admiși la etapa precedentă.

BIBLIOGRAFIE/TEMATICĂ

Afisate pe site-ul unității www.spitalulhuedin.ro 

Publicare in data de 15.09.2026
E.) Calendarul de desfăşurare a concursului, respectiv data limită şi ora până la care se pot depune dosarele de concurs:
Data limită pentru depunerea dosarelor de înscriere
 29.09.2026, ora 15.00
Data selecţiei dosarelor (proba A) și pentru stabilirea punctajului rezultat din analiza și evaluarea activității profesionale și științifice pentru proba suplimentară de departajare  (proba D) prevăzută în anexa nr.3 la ordin. 30.09.2026, ora 9.00

Data afișării rezultatului selecției dosarelor, 30.09.2026, ora 14.00

Data limită de depunere a contestaţiilor privind rezultatul selecţiei dosarelor 24 ore de la data afișării selecției dosarelor 01.10.2026, ora 14.00

Data afişării rezultatelor contestaţiilor privind selecţia dosarelor 01.10.2026, ora 16.00

Data desfăşurării probei scrise (proba B) 07.10.2026, ora 9.00

Data afişării rezultatului probei scrise 07.10.2026, ora 14.00

Data limită de depunere a contestaţiilor pentru proba scrisă 24 ore de la data afișării rezultatului probei scrise 08.10.2026, ora 14.00

Data afişării rezultatelor contestaţiilor pentru proba scrisă 08.10.2026, ora 16.00 

Data susţinerii probei practice/clinice (proba C) 09.10.2026, ora 9.00

Data afișării rezultatelor probei practice 09.10.2026, ora 14.00

Data limită de depunere a contestaţiilor privind rezultatul probei practice 24 ore de la data afișării rezultatului probei practice 12.10.2026, ora 14.00

Data afişării rezultatelor finale 12.10.2026, ora 16.00



Afişarea rezultatelor, la sediul instituției și pe pagina de internet,  www.spitalulhuedin.ro , telefon: 0264351815, int. 228. 

Manager, 
Ec. Simplicean Alina 
